GEORGE NUUS - Verskeie politieke partye het Maandag voor die George-landdroshof aan 'n plakkaatbetoging deelgeneem, teen die moontlike borgtogvrylating van die beskuldigde in die moord van 'n jong swanger ma van Conville, Leonie Williams (29).
"Ek voel daar is 'n tyd en plek vir alles. Ons is hier om die familie te ondersteun, nie om vir die tussenverkiesing te canvass nie," het Icosa-raadslid Theresa Fortuin gesê.
"Daar is toe T-hemde vir hulle by 'n voertuig, wat oorkant die pad geparkeer was, gegee. Hulle het dit daar aangetrek en het toe eers oorkant die pad beweeg na die optog."
Volgens Langa en Fortuin is daar onder die politici besluit om met die beskuldigde se formele borgtogaansoek op 27 Oktober slegs swart hemde te dra, maar nie almal blyk bewus te wees van so 'n ooreenkoms nie.